इसके बाद लेकिन आईपीएल-8 के सबसे महंगे खिलाड़ी युवराज ने अपने कद के अनुरूप प्रदर्शन करते हुए मयंक के साथ शतकीय साझेदारी निभाई और डेयरडेविल्स को जीत के करीब पहुंचा दिया। डेयरडेविल्स के 18 ओवरों में दो विकेट पर 159 रन थे और उन्हें जीत के लिए आखिरी के 12 गेंदों पर मात्र सात रन की जरूरत थी। लेकिन 19वां ओवर लेकर आए अनुरीत सिंह ने दूसरी और तीसरी गेंद पर क्रमश: युवराज और मयंक को चलता कर किंग्स इलेवन की उम्मीद को पूरी तरह खत्म नहीं होने दिया। युवराज का शानदार कैच संदीप शर्मा ने लपका, जबकि मंयक क्लीन बोल्ड हुए। युवराज ने 39 गेंदों में पांच चौके और तीन छक्के लगाए, जबकि मयंक ने 48 गेंदों की अपनी नायाब पारी में सात चौके और दो छक्के जड़े।